
Ενοποίηση, κατάργηση Χημικών Υπηρεσιών και Σύσταση 
Τμήματος Διασφάλισης Ποιότητας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 20 του Ν. 2503/1997 «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις» (Α’ 
107). 

β) Του άρθρου 29Α’ του Ν. 1558/1985 «Κυβέρνηση και 
Κυβερνητικά Οργανα» (ΑΊ37), όπως προστέθηκε με το 
άρθρο 27 του Ν.2081/1992 «Ρύθμιση του θεσμού των Επι¬ 
μελητηρίων, τροποποίηση των διατάξεων του Ν. 1712/ 
1987 για τον εκσυχρονισμό των Επαγγελματικών Οργα¬ 
νώσεων των Εμπόρων, Βιοτεχνών και λοιπών επαγγελμα¬ 


τικόν και άλλες διατάξεις» (Α’ 154) και τροποποιήθηκε με το 
άρθρο 1 το υ Ν. 2469/1997 (Α’ 38). 

2. Την αριθμ. 8211/8-3-1999 απόφαση του Πρωθυπουρ¬ 
γού και της Υπουργού Εσωτερικών, Δημόσιας Διοίκησης 
και Αποκέντρωσης «Ανάθεση αρμοδιοτήτων στους Υφυ¬ 
πουργούς Εσωτερικών, Δημόσιας Διοίκησης και Αποκέ¬ 
ντρωσης Λεωνίδα Τζαννή και Γεώργιο Φλωρίδη» (Φ.Ε.Κ. 
198/Β) 

3. Το γεγονός ότι, από τις διατάξεις του παρόντος δια¬ 
τάγματος δεν προκαλείται πρόσθετη δαπάνη σε βάρος 
του Κρατικού Προϋπολογισμού. 

4. Την 611/1998 γνωμοδότηση του Ε’ Τμήματος του 
Συμβουλίου της Επικράτειας, με πρόταση του Υπουργού 
Οικονομικών και του Υφυπουργού Εσωτερικών, Δημό¬ 
σιας Διοίκησης και Αποκέντρωσης, αποφασίζουμε: 

Άρθρο 1 

Ενοποιήσεις και μετονομασίες Υπηρεσιών του Γ.Χ.Κ. 

1. Η Δ/νση Φορολογίας Οινοπνεύματος (άρθρο 6 του 
Π.Δ. 543/1989) και η Δ/νση Φοροτεχνική (άρθρο 7 του 
Π.Δ. 543/1989) της Κεντρικής Υπηρεσίας του Γ.Χ.Κ. ενο¬ 
ποιούνται σε μία Διεύθυνση με τον τίτλο «Διεύθυνση Αλ¬ 
κοόλης, Αλκοολούχων ποτών, Οίνου, Ζύθου», όπως ειδι¬ 
κότερα ορίζεται στο άρθρο 3 του παρόντος διατάγματος. 

2. Οι Χημικές Υπηρεσίες Γ\ Δ’ και Η’ Νομαρχίας Πειραιά 
ενοποιούνται σε μία με τον τίτλο Β’ Υπηρεσία Πειραιά, 
τροποποιημένου ανάλογα του άρθρου 327 του Π.Δ. 
551/1988, όπως ειδικότερα ορίζεται στο άρθρο 4 του πα¬ 
ρόντος διατάγματος. 

3. Οι Χημικές Υπηρεσίες Β’, ΣΤ’ και Ζ’ Νομαρχίας Πει¬ 
ραιά ενοποιούνται σε μία με τον τίτλο Γ’ Χημική Υπηρεσία 
Πειραιά, τροποποιουμένου ανάλογα του άρθρου 327 του 
Π.Δ. 551/1988, όπως ειδικότερα ορίζεται στο άρθρο 4του 
παρόντος διατάγματος. 

4. Ενοποιούνται οι Χημικές Υπηρεσίες Νομαρχίας Πει- 
ραιάΘ’ και Γ σε μία Χημική Υπηρεσία με τίτλο «Χημική Υπη¬ 
ρεσία Αερολιμένα», η οποία εντάσσεται σης Χημικές Υπη¬ 
ρεσίες περιοχής Νομαρχίας Αθηνών (άρθρου 15 του Π.Δ. 
551/1988) τροποποιουμένων ανάλογα των άρθρων 15 και 
327 του παραπάνω διατάγματος, όπως ειδικότερα ορίζε¬ 
ται στο άρθρο 5 του παρόντος διατάγματος. 

5. Η Ε’ Χημική Υπηρεσία Νομαρχίας Πειραιά μετονομά¬ 
ζεται σε Δ 1 Χημική Υπηρεσία, τροποποιουμένου ανάλογα 
του άρθρου 327του Π.Δ. 551/1988. 

Άρθρο 2 

Καταργήσεις Χημικών Υπηρεσιών Επιπέδου Αυτοτελούς 
Τ μήματος και Τ οπικών Γ ραφείων 

1. Καταργείται η Χημική Υπηρεσία Αργοστολιού (άρθρο 
223 του Π.Δ. 551/1988) και οι αρμοδιότητές της περιέρ¬ 
χονται στην Χημική Υπηρεσία Πατρών, τροποποιουμένου 
ανάλογα του άρθρου 223 του Π.Δ. 551/1988. 

2. Καταργείται η Χημική Υπηρεσία Λευκάδας (άρθρο 
295 του Π.Δ. 551/1988) και οι αρμοδιότητές της περιέρ¬ 
χονται στην Χημική Υπηρεσία Πρέβεζας τροποποιουμέ- 
νου ανάλογα του άρθρου 295 του Π.Δ. 551/1988. 

3. Καταργούνται οι Χημικές Υπηρεσίες: 

α. Αμφισσας (άρθρ. 415 του Π.Δ. 551/1988) 
β. Αρτας (άρθρ. 55του Π.Δ. 551/1988) 
γ. Γρεβενών (άρθρ. 79 του Π.Δ. 551/1988) 
δ. Ζακύνθου (άρθρ. 135του Π.Δ. 551/1988) 
ε. Καρδίτσας (άρθ. 199του Π.Δ. 551/1988) 
στ. Καρπενησιού (άρθ. 127του 551/1988) 
ζ. Καστοριάς (άρθ. 207 του Π.Δ. 551/1988) 
η. Κιλκίς (άρθ. 231 του 551/1988) 
θ. Κομοτηνής (άρθ. 367 του Π.Δ. 551/1988 
ι. Πολύγυρου (άρθ. 423 του Π.Δ. 551/1988) 
ια. Σπάρτης (άρθ. 263του Π.Δ. 551/1988) 
ιβ. Τρικάλων (άρθ. 391 του Π.Δ. 551/1988), 
οι αρμοδιότητες των οποίων θα εξασκούνται από τις Χη¬ 
μικές Υπηρεσίες: 
α. Λειβαδιάς 
β. Πρέβεζας 
γ. Κοζάνης 
δ. Ηλείας 
ε. Λάρισας 
στ. Λαμίας 
ζ. Κοζάνης 
η. Θεσ/νίκης 
θ. Αλεξανδρούπολης 
ι. Θεσσαλονίκης 
ια. Τρίπολης 
ιβ. Λάρισας 

αντίστοιχα, καταργουμένων των άρθρων 415, 55, 79, 
135, 199, 127, 207, 231, 367, 423, 263 και 391 του Π.Δ. 
551/1988. 

4. Καταργείται το Τοπικό Γραφείο Αιγίου (παρ. 4 του άρ¬ 
θρου 63 του Π.Δ. 551/1988), του οποίου οι αρμοδιότητες 
θα εξασκούνται από την Χημική Υπηρεσία Πάτρας, κα- 
ταργουμένης της παρ. 4 του άρθρου 63 του Π.Δ. 
551/1988. 

5. Καταργείται του Τοπικό Γραφείο Αταλάντης (παρ. 3 
του άρθρου 399 του Π.Δ. 551/1988), του οποίου οι αρμο¬ 
διότητες θα εξασκούνται από την Χημική Υπηρεσία Λα¬ 
μίας, καταργουμένηςτηςπαρ. 3του άρθρου 399του Π.Δ. 
551/1988. 

Άρθρο 3 

Τα άρθρα 6 και 7 του Π .Δ. 543/1989 αντικαθίστανται, ως 
εξής: 

«Άρθρο 6-7 

1. Συνιστάται Διεύθυνση Αλκοόλης, Αλκοολούχων Πο¬ 
τών, Οίνου, Ζύθου στην Κ.Υ. του Υπουργείου Οικονομι¬ 
κών, η οποία διαρθρώνεται στα παρακάτω τμήματα: 
α. Τμήμα Α’: Αλκοόλης 


β. Τμήμα Β’: Αλκοολούχων Ποτών 
γ. Τμήμα Γ’: Οίνου και Ζύθου 

2. Οι αρμοδιότητες της Διεύθυνσης Αλκοόλης, Αλκοο¬ 
λούχων Ποτών, Οίνου, Ζύθου αναφέρονται στα παρακά¬ 
τω θέματα και κατανέμονται μεταξύ των Τμημάτων της, 
ως εξής: 

Α. Τμήμα Α: Αλκοόλης 

Επεξεργασία και εισήγηση νομοθετικών και διοικητικών 
ρυθμίσεων, σχετικά με τα χημικής και χημικοτεχνικής φύ- 
σεως ζητήματα που ανακύπτουν κατά την εφαρμογή της 
ισχύουσας νομοθεσίας «περί φορολογίας οινοπνεύμα¬ 
τος». 

Επεξεργασία και εισήγηση νομοθετικών και διοικητικών 
ρυθμίσεων, σχετικά με τον καθορισμό όρων και προϋπο¬ 
θέσεων για τη λειτουργία των εργοστασίων των οινο- 
πνευματοποιών Α’ κατηγορίας, των επιτηδευματιών που 
εξομοιώνονται με αυτούς, των οινοπνευματοποιών Β’ κα¬ 
τηγορίας και των αποθηκών αυτών, των ποτοποιείων, 
αποσταγματοποιείων, ποτοπωλείων και των αποθηκών 
αυτών, ή/καιτων εμφιαλωτηρίων καθαρού και φωτιστικού 
οινοπνεύματος. 

Εποπτεία και παροχή οδηγιών για την εφαρμογή των 
διατάξεων των νόμων και ειδικών κανονισμών που αφο¬ 
ρούν στη λειτουργία των εργοστασίων των οινοπνευμα¬ 
τοποιίαν Α’ κατηγορίας και των επιτηδευματιών που εξο¬ 
μοιώνονται με αυτούς, των οινοπνευματοποιιών Β’ κατη¬ 
γορίας των ποτοποιείων και ποτοπωλείων, καθώς και των 
αποθηκών αυτών. 

Έκδοση οδηγιών για την επιθεώρηση και τον έλεγχο 
των προηγουμένων εγκαταστάσεων για χρήση των χημι¬ 
κών της υπηρεσίας. 

Συγκέντρωση, τήρηση και παροχή στατιστικών στοιχεί¬ 
ων σχετικά με την παραγωγή, την εισαγωγή και τη διάθε¬ 
ση στο εσωτερικό και εξωτερικό καθώς και τις αποστολές 
στα λοιπά Κράτη-Μέλη της αιθυλικής αλκοόλης και πάσης 
φύσεως αποσταγμάτων. 

Διαδικασία καθορισμού απόδοσης των πρώτων υλών 
για την παραγωγή οινοπνεύματος και καθορισμός φυρών 
αυτών, καθώς και των ετοίμων προϊόντων. 

Καθορισμός των όρων και επίλυση κάθε θέματος, που 
προκύπτει στις μετουσιώσεις αιθυλικής αλκοόλης, καθώς 
και άλλων αναλογών αλκοολών. 

Καθορισμός του τρόπου διακίνησης κάθε αλκοόλης. 
Εποπτεία στην κανονική καταβολή των δικαιωμάτων 
υπέρ του Ε.Τ.Ε.Π.Π.Α.Α. 

Εισήγηση νομοθετικών και διοικητικών ρυθμίσεων σχε¬ 
τικά με την κατοχή, εναποθήκευση, διακίνηση και χρήση 
της συνθετικής αιθυλικής αλκοόλης προκειμένου να δια¬ 
σφαλίζεται η τήρηση των σχετικών διατάξεων. 

Εισήγηση σε συνεργασία με τα εργαστήρια του Γ.Χ.Κ. 
για θέματα ποιοτικών προδιαγραφών της αιθυλικής αλκο¬ 
όλης και των πάσης φύσεως αποσταγμάτων και των με¬ 
θόδων ανάλυσης αυτών, καθώς και των προβλεπόμενων 
για τη μετουσίωση της αιθυλικής αλκοόλης μετουσιωτι- 
κών υλών και την από κοινού επεξεργασία και εισήγηση 
των σχετικών νομοθετικών και διοικητικών ρυθμίσεων. 

Παρακολούθηση, μελέτη και αξιοποίηση των Κανονι¬ 
σμών, Οδηγιών και λοιπών πράξεων των Οργάνων της 
Ε.Ε.,της νομολογίας του Ευρωπαϊκού Δικαστηρίου και λή¬ 
ψη των αναγκαίων μέτρων εφαρμογής. 

Παροχή οδηγιών, διαρκής ενημέρωση (νομοθετική και 
επιστημονική) καιπαρακολούθηση-εποπτείατων Περιφε- 

ρειακών Χημικών Υπηρεσιών για την εφαρμογή και εκτέ¬ 
λεση όλων των διαδικασιών ελέγχου, που αφορούν στα 
αντικείμενα του τμήματος. 

Επεξεργασία και εισήγηση στο Α.Χ.Σ για τη λήψη απο¬ 
φάσεων σε όλα τα αντικείμενα του Τμήματος. 

Ερευνα αγοράς και μελέτη είτε αυτοτελώς είτε σε συ¬ 
νεργασία με τις διάφορες Υπηρεσίες και λοιπές του Κρά¬ 
τους Αρχές καθώς και με τους διάφορους φορείς της αλ¬ 
κοόλης. 

Β. Τμήμα Β: Αλκοολούχων Ποτών 

Επεξεργασία και εισήγηση νομοθετικών και διοικητικών 
ρυθμίσεων για τη διασφάλιση της τήρησης των διατάξε¬ 
ων περί αλκοολούχων ποτών. 

Επεξεργασία και εισήγηση νομοθετικών και διοικητικών 
ρυθμίσεων σχετικά με τους όρους που πρέπει να πληρούν 
τα εγχωρίως παραγόμενα καθώς και τα διατιθέμενα στην 
εγχώρια κατανάλωση αλκοολούχα ποτά. 

Παρακολούθηση και τήρηση στατιστικών στοιχείων 
σχετικά με την παραγωγή και την εισαγωγή αλκοολούχων 
ποτών, καθώς και τη διάθεση στην εγχώρια αγορά και το 
εξωτερικό. 

Χορήγηση αδειών εμφιάλωσης και διάθεσης στην κατα¬ 
νάλωση αλκοολούχων ποτών αλλοδαπής. 

Τήρηση μητρώου ποτοποιών. 

Χορήγηση αδειών παρασκευής και διάθεσης στην κα¬ 
τανάλωση ειδικών αλκοολούχων ποτών, καθώς και άλλων 
ποτών για τα οποία απαιτείται τέτοια άδεια, ύστερα από 
έγκριση του Α.Χ.Σ., όπου αυτό απαιτείται. 

Συνεργασία με τα εργαστήρια του Γ.Χ. Κ. για θέματα ποι¬ 
οτικών προδιαγραφών και μεθόδων ανάλυσης των αλκο¬ 
ολούχων ποτών και επεξεργασία από κοινού και εισήγηση 
των σχετικών νομοθετικών και διοικητικών ρυθμίσεων. 

Παρακολούθηση, μελέτη και αξιοποίηση των Κανονι¬ 
σμών, Οδηγιών και λοιπών πράξεων των Οργάνων της 
Ε.Ε, της νομολογίας του Ευρωπαϊκού Δικαστηρίου καιλή- 
ψη των αναγκαίων μέτρων εφαρμογής. 

Παροχή οδηγιών, διαρκής ενημέρωση (νομοθετική και 
επιστημονική) καιπαρακολούθηση-εποπτείατων Περιφε¬ 
ρειακών Χημικών Υπηρεσιών για την εφαρμογή και εκτέ¬ 
λεση όλων των διαδικασιών ελέγχου που αφορούν στα 
αντικείμενα του Τμήματος. 

Επεξεργασία και εισήγηση στο Α.Χ.Σ. για τη λήψη απο¬ 
φάσεων σε όλα τα αντικείμενα του Τμήματος. 

Ερευνα της αγοράς και μελέτη, είτε αυτοτελώς, είτε σε 
συνεργασία με τις διάφορες Υπηρεσίες και λοιπές του 
Κράτους Αρχές, καθώς και με τους διάφορους φορείς 
των προβλημάτων των αλκοολούχων ποτών. 

Συνεργασία με τις συναρμόδιες Διευθύνσεις της Κε¬ 
ντρικής Υπηρεσίας του Γ.Χ.Κ. για την από κοινού εισήγη¬ 
ση στο Α.Χ.Σ., σχετικά με τις προδιαγραφές και τις μεθό¬ 
δους ανάλυσης των υλικών συσκευασίας για τα αντικεί¬ 
μενα της Διεύθυνσης. 

Γ. Τμήμα Γ: Οίνου και Ζύθου 

Επεξεργασία και εισήγηση νομοθετικών και διοικητικών 
ρυθμίσεων για θέματα αναγόμενα στην παραγωγή και 
εμπορία του οίνου και την προστασία της εγχώριας οινο¬ 
παραγωγής και των λοιπών συγγενών προϊόντων, εκτός 
του οινοπνεύματος, καθώς και εισήγηση μέτρων για τη 
βελτίωση του τομέα της εμπορίας και της προώθησης των 
εξαγωγών των προϊόντων αυτών. 

Παρακολούθηση της σινικής νομοθεσίας της Ε.Ε., ενη¬ 
μέρωση, εποπτεία και καθοδήγηση των περιφερειακών 
υπηρεσιών για την εφαρμογή της. 


Εποπτεία και καθοδήγηση σχετικά με τις αναμίξεις οί¬ 
νων ή γλευκών με οινόπνευμα εγχώριας ή αλλοδαπής 
προέλευσης, διακίνηση του προοριζόμενου για αναμίξεις 
οινοπνεύματος, καθώς και των προϊόντων ανάμιξης, μέ¬ 
χρι της εξαγωγής τους ή της διάθεσής τους στην εσωτε¬ 
ρική κατανάλωση. 

Καθορισμός όρων και προϋποθέσεων, για την παραγω¬ 
γή σινικών προϊόντων από ανάμιξη με οινόπνευ μα, με εξαί¬ 
ρεση τα οινοπνευματώδη ποτά. 

Εποπτεία και παροχή οδηγιών για την τήρηση και ορθή 
εφαρμογή των διατάξεων του Κώδικα των Νόμων «Περί 
φορολογίας του οινοπνεύματος» και της νομοθεσίας της 
Ε.Ε., που αφορούν στα θέματα αναμίξεων οινοπνεύματος 
με οίνους ή γλεύκη. 

Καθορισμός όρων παραγωγής και διακίνησης συμπυ¬ 
κνωμένου γλεύκους. 

Καθοδήγηση για τη χορήγηση αδειών ίδρυσης οινολο- 
γικών εργαστηρίων, αδειών λειτουργίας εμφιαλώσεως 
οίνων, αδειών παρασκευής συμπυκνωμένου γλεύκους, 
αδειών λειτουργίας μονάδων παραγωγής αφρωδών 
οίνων, όπως ο νόμος ορίζει. 

Ενημέρωση σε θέματα αναγόμενα στους οίνους, τα 
γλεύκη και λοιπά οινικά προϊόντα, σύμφωνα με τα ισχύο- 
ντα στην Ε.Ε. και τις υποδείξεις του Διεθνούς Γραφείου 
Αμπέλου και Οίνου (Οίν). 

Γενική εποπτεία της παραγωγής και διακίνησης των 
προϊόντων από σταφίδα, για να διασφαλισθεί η μη χρησι¬ 
μοποίησή τους για την παραγωγή οίνων και οινοπνεύμα¬ 
τος, κατά παράβαση των ισχυουσών διατάξεων. 

Τήρηση στατιστικών στοιχείων παραγωγής, διάθεσης, 
εξαγωγής και εισαγωγής οίνων και συγγενών προϊόντων, 
καθώς και γενική εποπτείατων επιχειρήσεων παραγωγής, 
διακίνησης και εμπορίας αυτών. 

Εισήγηση στο Α.Χ.Σ. για έγκριση και λήψη μέτρων που 
αφορούν στη λειτουργία των οινοποιητικών εγκαταστά¬ 
σεων, των εργαστηρίων εμφιάλωσης οίνων, το μηχανικό 
τους εξοπλισμό και τους όρους και προϋποθέσεις κανονι¬ 
κής λειτουργίας τους, για τον καθορισμό ποιοτικών όρων 
των οινικών προϊόντων και των βοηθητικών της οινοποιίας 
υλών και γενικά όλων των θεμάτων των σχετικών με την 
παραγωγή και διακίνηση των προϊόντων, όπου, από τις οι¬ 
κείες διατάξεις, προβλέπεται η έκδοση σχετικών αποφά¬ 
σεων του Α.Χ.Σ. 

Καθοδήγηση για την τήρηση βιβλίων αναμίξεων οίνων 
και γλευκών με αλκοόλη, απόσταγμα οίνου και προϊόντος 
απόσταξης οίνου ή σταφίδας. 

Εισήγηση σε συνεργασία με εργαστήρια του Γ.Χ.Κ. για 
θέματα ποιοτικών προδιαγραφών και μεθόδων ανάλυσης 
των προϊόντων που είναι αντικείμενα του Τμήματος και 
επεξεργασία και εισήγηση των σχετικών νομοθετικών 
ρυθμίσεων. 

Παροχή οδηγιών, διαρκής ενημέρωση (νομοθετική και 
επιστημονική) και εποπτεία των περιφερειακών χημικών 
υπηρεσιών, για την εφαρμογή και εκτέλεση όλων των δια¬ 
δικασιών ελέγχου που αφορούν τα αντικείμενα του τμή¬ 
ματος. 

Εισήγηση και επεξεργασία νόμων και διατάξεων σε θέ¬ 
ματα που ανάγονται στην παραγωγή και την εμπορία του 
ζύθου, καθώς και στην παραγωγή και εμπορία του όξους, 
του οξικού οξέος, του αμυλοσιροπίου, του χαρουποσιρο- 
πίου και προϊόντων από βύνη (εκτός από ουϊσκυ) και κα¬ 
θορισμό των όρων και προϋποθέσεων παραγωγής αυτών. 

Τήρηση στατιστικών στοιχείων και λήψη μέτρων, που 

ανάγονται στην παραγωγή, διακίνηση, ποιοτική βελτίω¬ 
ση, διάθεση και εξαγωγή προϊόντων ζύθου, βύνης και γλυ¬ 
καντικών υλών. 

Εισήγηση στο Α.Χ.Σ. για θέματα που έχουν σχέση με την 
παραγωγή, τα ποιοτικά χαρακτηριστικά και την εμπορία 
του ζύθου, όπου, από τις σχετικές διατάξεις προβλέπεται 
η έκδοση σχετικών αποφάσεων του Α.Χ.Σ. 

4. Στις αρμοδιότητες της Διεύθυνσης ανήκει και η ευθύ¬ 
νη εισήγησης στη Διεύθυνση Διασφάλισης Ποιότητας και 
Συντονισμού Επιθεωρήσεων για θέματα εκπροσώπισης, 
εκπαίδευσης, προμηθειών και οργάνωσης του ΠΧ.Κ. 

Άρθρο 4 

Το άρθρο 327 του Π.Δ. 551/1988 τροποποιείται, ως 
εξής: 

1. Οι Χημικές Υπηρεσίες Α\ Β’, Γ’, Δ\ Ε\ ΣΤ, Ζ’ και Η’ Πει¬ 
ραιά, που αναφέρονται στην παρ. 1 συγχωνεύονται και 
διαμορφώνονται ως εξής: 

1. Α’ Χημική Υπηρεσία με έδρα τον Πειραιά 

2. Β’ Χημική Υπηρεσία με έδρα τον Πειραιά 

3. Γ Χημική Υπηρεσία με έδρα τον Πειραιά 

4. Δ’ Χημική Υπηρεσία με έδρα τον Πειραιά 

2. Οι αρμοδιότητες των παραπάνω Χημικών Υπηρεσιών 
ασκούνται ως εξής: 

Η Α’ Χημική Υπηρεσία διατηρεί τις αρμοδιότητες τις 
οποίες είχε. 

Στη Β’ Χημική Υπηρεσία περιέρχονται οι αρμοδιότητες 
των Γ, Δ’ και Η’ Χημικών Υπηρεσιών, όπωςπεριγράφονται 
στην παρ. 2β και 2δ του άρθρ. 327. 

Στη Γ’ Χημική Υπηρεσία περιέρχονται οι αρμοδιότητες 
των Β\ ΣΤ’ και Ζ’ Χημικών Υπηρεσιών όπως περιγράφο- 
νται στην παράγραφο 2β του άρθρου 327. 

Στη Δ’ Χημική Υπηρεσία περιέρχονται οι αρμοδιότητες 
της Ε’ Χημικής Υπηρεσίας, όπως περιγράφονται στην 
παρ. 2γ του άρθρου 327. 

3. Η παράγραφος 3 αντικαθίσταται, ως εξής: 

Οι Χημικές Υπηρεσίες Α’, Β’, Γ’ και Δ’ Πειραιά, διαρθρώ¬ 
νονται στα πιό κάτω Τ μήματα: 

I Α’ Χημική Υπηρεσία 
α. Τμήμα Τροφίμων 
β. Τμήμα Περιβάλλοντος 
γ. Τμήμα Φοροτεχνικό 

II. Β’ Χημική Υπηρεσία 

α. Τμήμα Α’: Εισαγωγής και εφοδίων 
β. Τμήμα Β’: Εξαγωγών 
γ. Τμήμα Γ’: Μεταποίησης 

III. Γ’ Χημική Υπηρεσία 
α. Τμήμα Α’: Εισαγωγών 
β. Τμήμα Β’: Εισαγωγών 

IV. Δ’ Χημική Υπηρεσία 

α. Τμήμα Α’: Εργαστηριακό 
β. Τμήμα Β’: Επιθεώρησης 

Άρθρο 5 

Το άρθρο 15 του Π.Δ. 551/88 αντικαθίσταται, ως εξής: 

1. Προστίθεται εδάφιο ε στην παράγρ. 1, ως εξής: 
ε) Χημική Υπηρεσία Αερολιμένα 

2. Προστίθεται εδάφιο ε στην παράγρ. 3, ως εξής: 

ε) Από την Χημική Υπηρεσία Αερολιμένα, σε ότι αφορά 
στην φυσική και χημική εξέταση δειγμάτων που στέλνο¬ 
νται από το τελωνείο Αερολιμένα Αθηνών. 

3. Προστίθεται παράγραφος 6, ως εξής: 

Η Χημική Υπηρεσία Αερολιμένα διαρθρώνεται σε Τμή¬ 
ματα, ιος εξής: 


α. Τμήμα Α’: Ανατολικού Αερολιμένα 

β. Τμήμα Β’: Δυτικού Αερολιμένα 

Άρθρο 6 

1. Στο άρθρο 1 του Π.Δ. 543/1989, στην παράγραφο 2, 
προστίθεται εδάφιο δ, ως εξής: 

δ) Τμήμα διασφάλισης ποιότητας. 

2. Στο άρθρο 1 του Π.Δ. 543/1989, στην παράγραφο 3, 
προστίθεται εδάφιο δ, ως εξής: 

δ) Τμήμα διασφάλισης ποιότητας: 

• Σχεδιασμός και εποπτεία της εφαρμογής Συστημάτων 

Ποιότητος στις Υπηρεσίες του Γενικού Χημείου του 
Κράτους. 

• Παροχή οδηγιών και συντονισμός των ενεργειών των 
περιφερειακών Υπηρεσιών σε θέματα που αφορούν 
στην εφαρμογή της Πολιτικής Ποιότητας με ενιαίο 
τρόπο. 

• Ελεγχος της αποτελεσματικής εφαρμογής της Πολιτι¬ 
κής Ποιότητας. 

• Σχεδιασμός, προγραμματισμός, παροχή οδηγιών και 
επίβλεψη των επιθεωρήσεων και ανασκοπήσεων σε 
θέματα ποιότητας, καθώς και συμμετοχή σε αυτές. 

• Διαρκής ενημέρωση του προσωπικού σε θέματα δια¬ 
σφάλισης ποιότητας, εκπροσώπηση της υπηρεσίας σε 
ημερίδες, σεμινάρια και συνέδρια αναφερόμενα στα 
παραπάνω θέματα. 

• Παροχή οδηγιών, συντονισμός, επίβλεψη και έλεγχος 
στην εφαρμογή διακριβώσεων και βαθμονομήσεων 
του εξοπλισμού, καθώς και στην προμήθεια των απα¬ 
ραίτητων προτύπων αναφοράς, υλικών αναφοράς και 
πιστοποιημένων υλικών αναφοράς. 

• Συλλογή, επεξεργασία και αξιολόγηση των αποτελε¬ 
σμάτων από την εφαρμογή των Συστημάτων Ποιότη¬ 
τας και υποστήριξη των προτάσεων και ενεργειών για 
συνεχή βελτίωση. 

• Σχεδιασμός σύνταξη και έλεγχος (έκδοση, διανομή, 
ανασκόπηση, τροποποίηση, και αρχειοθέτηση) των 
Εγχειριδίων Ποιότητας, των τυποποιημένων διαδικα¬ 
σιών λειτουργίας, των οδηγιών και των λοιπών εντύ¬ 
πων και αρχείων που συνιστούν την τεκμηρίωση των 
Συστημάτων Ποιότητας. 

• Υπόδειξη διορθωτικών και προληπτικών ενεργειών και 

παρακολούθηση της υλοποίησής τους. 

• Συντονισμός για τη συμμετοχή των Υπηρεσιών του 
Γ.Χ.Κ. σε διεργαστηριακές εξετάσεις ελέγχου ικανό¬ 
τητας των εργαστηρίων και για την αξιοποίηση των 
σχετικών αποτελεσμάτων. 

• Επικοινωνία, συνεργασία και συντονισμός με τους 
υπευθύνους ποιότητας ή τις μονάδες ποιότητας των 
Υπηρεσιών του Γ.Χ.Κ. 

• Επικοινωνία και συνεργασία με τους εκπροσώπους του 

εθνικού φορέα διαπίστευσης και άλλων φορέων της 
ημεδαπής ή αλλοδαπής που επικοινωνούν με το Γ.Χ.Κ. 
στο πλαίσιο της διαπίστευσης. 

Άρθρο 7 

Τελικές και μεταβατικές διατάξεις 

Ο χρόνος έναρξης της λειτουργίας των συνιστωμένων 
με το παρόν Διάταγμα Υπηρεσιών, καθώς και ο χρόνος 
παύσης της λειτουργίας των καταργουμένων, καθορίζε¬ 
ται με αποφάσεις του Υπουργού Οικονομικών, που εκδί- 

δονται κατά τις διατάξεις του άρθρου 19 παρ. 3 του Ν. 
2443/1996 (Α’ 265). 

Στον Υπουργό Οικονομικών αναθέτουμε τη δημοσίευση 
και εκτέλεση του παρόντος. 

Αθήνα, 30 Απριλίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ, ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΕΩΝΙΔΑΣ ΤΖΑΝΝΗΣ ΓΙΑΝΝΟΣ ΠΑΠΑΝΤΩΝΙΟΥ 

-Φ- 

ΚΑΝΟΝΙΣΜΟΙ 

( 2 ) 

ΚΑΝΟΝΙΣΜΟΣ ΥΠΆΡΙΘΜ. 119/1999 

Τροποποίηση και συμπλήρωση του 13/1981 Κανονισμού 

«Περί Εκκλησιαστικών Υποτροφιών». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψει: 

1. Τας διατάξεις του άρθρου 43, παράγρ. 3 του Νόμου 
590/1977 «Περί του καταστατικού Χάρτου της Εκκλησίας 
της Ελλάδος». 

2. Τας διατάξεις του υπ’ αριθμ. 13/1981 Κανονισμού 
(ΦΕΚ 35/Α/12.2.1981) «Περί Εκκλησιαστικών Υποτρο¬ 
φιών» ως μεταγενεστέρως ετροποποιήθη (ΦΕΚ 116/ 
7.7.1992). 

3. Την υπ’ αριθμ. 2543/27.10.1998 εισήγηση της Διοι- 
κούσης Επιτροπής της Οικονομικής Υπηρεσίας της Ιεράς 
Συνόδου της Εκκλησίας της Ελλάδος. 

4. Την από 26.11.19998 Γνωμοδότησιντου Γραφείου Δι¬ 
κηγόρων της Εκκλησίας της Ελλάδος. 

5. Τας από 4.11.1998 και 2.3.1999 αποφάσεις αυτής, ψη¬ 
φίζει: 

Τον υπ’ αριθμ. 119/1999 ΚΑΝΟΝΙΣΜΟΝ, έχοντα ούτω: 


ΚΑΝΟΝΙΣΜΟΣ ΥΠΆΡΙΘΜ. 119/1999 

Περίτροποποιήσεως καισυμπληρώσεωςτου υπ’ αριθμ. 
13/1981 Κανονισμού «Περί Εκκλησιαστικών Υποτρο¬ 
φιών». 

Άρθρον 1 

ΕιςτοάρθρονΙΟτου υπ’αριθμ. 13/1981 Κανονισμού «Πε¬ 
ρί Εκκλησιαστικών Υποτροφιών, (ΦΕΚ 35/τ.Α/ 12.2.1981), 
προστίθενται αι ως κάτωθι παράγραφοι: 

«4. Παρατεινομένης της υποτροφίας, συνεχίζεται η κα¬ 
ταβολή της χρηματικής επιχορηγήσεως εις τον αλλοδα¬ 
πόν υπότροφον κατά τους μεταξύ των ακαδημαϊκών ετών 
παρεμβαλλομένους δύο θερινούς μήνας Αύγουστον και 
Σεπτέμβριον. 

5. Κατά την κρίσιν της Ιεράς Συνόδου παρέχεται η δυ- 
νατότης παρατάσεως της καταβολής της χορηγού μένης 
υποτροφία εις τους έλληνας και τους αλλοδαπούς υπο¬ 
τρόφους μετά την λήξιν της πενταετίας ή της τριετίας, δια 
την ολοκλήρωσιν των σπουδών αυτών, εν η περιπτώσει 
δεν ηδυνήθησαν ούτοι άνευ υπαιτιότητος αυτών ίνα ολο- 


κληρώσωσι ταύτας εμπροθέσμως, κατά το προβλεπόμε- 
νον υπό του Κανονισμού χρονικόν διάστημα. 

Άρθρον 2 

Η Ιερά Σύνοδος της Εκκλησίας της Ελλάδος αναλαμ¬ 
βάνει πρόνοιαν δια τα έξοδα ιατροφαρμακευτικής περι- 
θάλψεως των αλλοδαπών υποτρόφων Αυτής, κατά το 
πρώτον έτος της εν Ελλάδι παραμονής αυτών, περίοδος 
κατά την οποίαν ούτοι διδάσκονται την ελληνικήν γλώσ¬ 
σαν και δεν δικαιούνται της υπό του Κράτους ιατροφαρ¬ 
μακευτικής προστασίας, ως εγγεγραμμένοι φοιτηταί των 
εν Ελλάδι Κρατικών Πανεπιστημίων. 

Άρθρον 3 

1. Η Ιερά Σύνοδος της Εκκλησίας της Ελλάδος αναλαμ¬ 
βάνει την καταβολήν των εξόδων αδείας παραμονής εν 
Ελλάδι και της εγγραφής εις το Διδασκαλείον ελληνικής 
γλώσσης των κρατικών Πανεπιστημίων Αθηνών και Θεσ¬ 
σαλονίκης, των αλλοδαπών υποτρόφων Αυτής, ως ταύτα 
διαμορφώνονται, κατά τας εκάστοτε τιμαριθμικός ανα- 
προσαρμογάς, υπό του Ελληνικού Κράτους. 

2. Εις τους περατώσαντας επιτυχώς τας εν Ελλάδι 
σπουδάς αυτών αλλοδαπούς υποτρόφους, κατόπιν σχε¬ 
τικής αιτήσεως, παρέχεται η δυνατότης καταβολής χρη¬ 
ματικού ποσού αντιστοίχου προς το ποσόν των δύο μηνών 
υποτροφίας, δια την κάλυψιν εξόδων επιστροφής εις την 
πατρίδα αυτών. 

Άρθρον 4 

Η Ιερά Σύνοδος, κατόπιν προτάσεως της Αρμοδίας 
Υποεπιτροπής Υποτροφιών, δύναται, κατά την κρίσιν Αυ¬ 
τής, ναχορηγή καθ’ υπέρβασιντου Κανονισμού έως δέκα 
(10) υποτροφίας, ήτοι πέντε (5) εις έλληνας και πέντε (5) 
εις αλλοδαπούς, οσάκις τούτο καθίσταται αναγκαίον δια 
την προαγωγήν των σχέσεων αυτής μετά των άλλων ομο- 
δόξων Εκκλησιών. 

Άρθρον 5 

Περιπτώσεις μη προβλεπόμεναι υπό του Κανονισμού 
αφορώσαι θέματα ελλήνων ή αλλοδαπών υποτρόφων, 
ρυθμίζονται δΓ αποφάσεως της Διαρκούς Ιεράς Συνό¬ 
δου, μετά γνώμην της Υποεπιτροπής Υποτροφιών της Ιε¬ 
ράς Συνόδου. 

Άρθρον 6 

Η ισχύς του Κανονισμού άρχεται από της δημοσιεύσε- 
ως αυτού εις την Εφημερίδα της Κυβερνήσεως και το επί¬ 
σημον Δελτίον της Εκκλησίας της Ελλάδος «ΕΚΚΛΗΣΙΑ». 

Άρθρον 7 
Κάλυψις Δαπάνης 

Εκ των διατάξεων του Κανονισμού τούτου προκαλείται 
δαπάνη εις βάρος του προϋπολογισμού του νομικού προ¬ 
σώπου της Εκκλησίας της Ελλάδος, το ύψος της οποίας 
δεν δύναται να προϋπολογισθή. 

Αθήνα, 2 Μαρτίου 1999 
Ο Πρόεδρος 

1* Ο Αθηνών ΧΡΙΣΤΟΔΟΥΛΟΣ 
Ο Αρχιγραμματεύς 

1* Αρχιμανδρίτης ΔΑΝΙΗΛ ΠΟΥΡΤΣΟΥΚΛΗΣ 

ΠΡΑΞΕΙΣ ΥΠ ΟΥΡΓΙΚΟΥ ΣΥΜΒΟΥΛΙΟΥ 

(3) 

Πράξη 24 της 7.5.1999 

Καθορισμός ύψους ετήσιας οικονομικής χορηγίας του 
Δημοσίου στις Ιερές Μονές του Αγίου Όρους, για το 
οικονομικό έτος 1999. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 2 του Ν. 1166/1981 «Περί 
συστάσεως ετήσιας οικονομικής χορηγίας του Δημοσίου 
προς τας Ιεράς Μονάς του Αγίου Όρους» (ΦΕΚ 161/ 
24.6.1981, τεύχος Α’). 

β. Την αριθμ. Φ.2/21/221/2.3.1999 πρόταση της Ιεράς 
Κοινότητος Αγίου Όρους. 

γ. Την αριθμ. Φ.7632Μ/11/ΑΣ 242/24.3.1999 εισήγηση 
του Υπουργού Εξωτερικών. 

δ. Το αριθμ. 2/31765/5.5.1999 έγγραφο της Γενικής 
Γραμματείας Δημοσιονομικής Πολιτικής - Γενικό Λογι¬ 
στήριο του Κράτους - Γενική Δ/νση Θησαυροφυλακίου 
και Προϋπολογισμού - Δ/νση 20ή Προϋπολογισμού - Τμή¬ 
μα Β’, στο οποίο αναφέρεται ότι, η προαναφερόμενη ει¬ 
σήγηση του Υπουργού Εξωτερικών για τον καθορισμό 
της ετήσιας χορηγίας προς τις Ιερές Μονές του Αγίου 
Όρους για το έτος 1999 στο ποσό των εξακοσίων πενήντα 
εκατομμυρίων (650,000.000) δραχμών, είναι σύμφωνη με 


την εγγεγραμμένη πίστωση στον Κ.Α.Ε. 2461 του Ε.Φ. 23- 
140 του Προϋπολογισμού Εξόδων του Υπουργείου Οικο¬ 
νομικών, αποφασίζει: 

Καθορίζει το ύψος της ετήσιας οικονομικής χορηγίας 
του Δημοσίου στις Ιερές Μονές του Αγίου Όρους για το 
οικονομικό έτος 1999, στο ποσό των εξακοσίων πενήντα 
εκατομμυρίων (650.000.000) δραχμών. 

Η παρούσα Πράξη να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη 

Ακριβές Αντίγραφο 

Ο Γεν. Γραμματέας του Υπουργικού Συμβουλίου 
ΣΩΚΡΑΤΗΣ I. ΚΟΣΜΙΔΗΣ 

-♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο ΦΕΚ86/Α/26.4.99που δημοσιεύθηκε το Προεδρικό 
Διάταμα 65 με θέμα «Αποχαρακτηρισμός έκτασης Τουρι¬ 
στικού Δημοσίου Κτήματος (ΤΔΚ) στην περιοχή Φαναριού 
Ροδόπης» συμπληρώνεται το παραληφθέν τοπογραφικό 
διάγραμμα της περιοχής (με τα στοιχεία Α, Β, Γ, Δ, Ε, Α) το 
οποίο και αποτελεί αναπόσπαστο μέρος του ΠΔ/τος. 

(Από το Υπ. Ανάπτυξης) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


- ΦΛΝΑ'ΡΙΟΝ (ΚΟΜΟΤΗΜΗΣ ) 

ΔΙΑΝΟΜΗ 1931 
ΚΛΙΜΑ-! 1 5000 


6ΧΤΛΖΗ ΒΟΤ ΚΑΤΑ* ΤΙΤΛΟ 


Ο 3 4 Φβφναοιίυή αηαίΐ/*) 


ξ* 10.730 ΛΗΚ. 0Α/τ-ί-/*»)*' 

(ΦΛΚ.6+/Λ/ίί-Λ * *ψ*υπΑ*κ) 

X» βΜη^»ι ιμβαΑέ* αν Τ.Δ-Κ. «Κ* **Ρ· $αμ£άν*ται ΤΟ ίμβαδόν 
7 ης %*μ*Κ μίταξυ ανηχφαμμήκ ναχ γραμμής <*ηηα/)οό α*ο 
το οομάο ι αας η Μ. 

